EkBass/fiwiki-20250220-pages-articles huggingface dataset:
Haaretz

Haaretz (, "Maa", tarkoittaa Israelia) on vuonna 1919About Haaretz, viitattu 12.6.2011 perustettu Israelin vanhin päivälehti. Se ilmestyy hepreankielisenä berliner-kokoisena. Haaretz English Edition on lehden englanniksi käännetty painos. Israelissa se ilmestyy ja on myynnissä yhdessä International Herald Tribunen kanssa. Pohjois-Amerikassa se ilmestyy sanomalehtenä kerran viikossa, ja siinä on koosteena viikon artikkeleita. Haaretzin molemmat versiot ovat luettavissa myös internetissä. Vuonna 2011 venäläissyntyinen, sittemmin maasta paennut, liikemies Leonid Nevzlin osti 20 % osuuden lehdestä. Muihin Israelissa ilmestyviin laajalevikkisiin sanomalehtiin, etenkin Maariviin ja Yedioth Ahronothiin, verrattuna Haaretzin otsikot ja kirjainkoko ovat pienempiä, kuvilla on vähemmän tilaa ja artikkelit ovat analyyttisempiä. Johtavat poliitikot pitävät sen pääkirjoitussivua vaikutusvaltaisempana Uutisten lisäksi Haaretzissa julkaistaan artikkeleita yhteiskunnallisista ja ympäristöaiheista, kirjallisuuskatsauksia, tutkivia artikkeleita ja poliittisia kommentointeja. Haaretzin lukijakunta koostu Israelin keski- ja yläluokasta, intellektuelleista, koulutetusta väestä. Sitä luetaan yleisesti Israelin älymystön ja poliittisten johtajien piirissä,Dan Caspi. Media Decentralization: The Case of Israel's Local Newspapers. Transaction Publishers, 1986. ISBN 0887380204Motti Regev, Edwin Seroussi. Popular Music and National Culture in Israel. University of California Press, 2004. ISBN 0520236521.Rebecca L. Torstrick. Culture and Customs of Israel. Greenwood Publishing Group, 2004. ISBN 0313320918. ja Encyclopædia Britannicassa sitä luonnehditaan Israelin vaikutusvaltaisimmaksi sanomalehdeksi.Encyclopædia Britannica Hepreankielisen painoksen levikki on arkisin 75 000\. Pohjois- Amerikassa ilmestyy painettu viikkolehti, jossa on koosteena viikon uutiset. Lehti ilmoittaa hepreankielisen lehden maksavien tilaajien määräksi 65 000, irtonumeromyynnin kanssa yhteensä päivittäinen levikki on 72 000, viikonloppuisin 100 000\. Englanninkielisen lehden tilaajamäärä on 15 000.Haaretz service. Dov Alfon named as new Haaretz editor-in-chief. Haaretz, 13.2.2008. ==Lähteet== ==Aiheesta muualla== * Haaretz * Haaretz * Haaretz English Editions * About Haaretz * David Newman, Israel: The Myth of Left-Wing Media Control, World Press Review, elokuu 2002 Luokka:Israelilaiset sanomalehdet
Käkisalmenselkä

Käkisalmenselkä (, ) on järvi Vuoksen pohjoisessa laskuhaarassa Norsjoen ja Räisälän kunnallishallintoalueilla Käkisalmen piirissä Leningradin alueella Venäjällä. Käkisalmenselkä sijaitsee Suomen Neuvostoliitolle luovuttamassa Karjalassa. Suomelle kuuluessaan Käkisalmenselkä kuului Käkisalmen maalaiskuntaan ja Räisälän kuntaan. Käkisalmenselkä on Vuoksen järvimäinen leventymä. Vuoksi laskee järveen etelästä kahtena uomana, joiden väliin jää Härskeensaari. Käkisalmenselkä on saarekas ja monilahtinen. Suurimmat saaret ovat Hirvisaari ja Palosaari. Käkisalmenselkään laskee pohjoisesta Miinajoki ja Käkisalmenselästä pitkälle luoteeseen työntyvän Kaarlahden perukkaan laskee Ilmeenjoki. Merkittävin järveen idästä päin laskeva joki on Ostamojärvestä tuleva Puntuksenjoki. Käkisalmenselän pohjoispäästä Vuoksi laskee kahta lasku- uomaa pitkin Laatokkaan. Leveämpi Tenkalahdenvirta virtaa Käkisalmen kaupungin läpi ja pienempi Pärnänjoki laskee Pärnän kylän länsipuolelta suunnilleen entistä Kaukolan ja Käkisalmen maalaiskunnan rajaa pitkin. == Lähteet == == Aiheesta muualla == Luokka:Vuoksen alue Luokka:Luovutettujen alueiden järvet Luokka:Leningradin alueen järvet Luokka:Räisälä Luokka:Käkisalmen maalaiskunta
Lawrencen piirikunta (Ohio)

Lawrencen piirikunta on piirikunta Ohiossa, Yhdysvalloissa, jonka väkiluku on 62 319\. Sen hallintokeskus ja suurin kaupunki on Ironton. ==Maantiede== Lawrencen naapuripiirikuntia ovat Scioto lännessä, Jackson pohjoisessa, Gallia koillisessa, Länsi-Virginian puolella Cabellin ja Wayne piirikunnat. Kentuckyssa on Boydin ja Greenupin piirikunnat. ==Väestö== Piirikunnassa oli vuoden 2010 väestönlaskennassa 62 450 ihmistä. Etniset ryhmät jakautuvat valkoisiin, joita on 95,9%, mustiin (2,2%), alkuperäisamerikkalaisiin (0,2%) ja aasialaisiin (0,4%). Kotitalouden mediaanitulo on 38 639 dollaria ja köyhyysrajan alapuolella oli 17,4% väestöstä 2007–2011 välisenä aikana. == Lähteet == Luokka:Ohion piirikunnat
Telia Inmics-Nebula

Telia Inmics-Nebula Oy oli Telian omistama ICT-palveluyritys, jonka toiminta lakkasi ja sulautettiin 1.11.2023 Telia Cygate Oy:öön ja Telia Finland Oyj:öön. Inmics Oy perustettiin vuonna 1989. Nebula puolestaan perustettiin vuonna 1997 nimellä Nebula Oy. Yhtiöllä oli useita palvelinkeskuksia Suomessa. Nebulan oma runkoverkko kattoi Suomen suurimmat talousalueet. Nebulalla oli yhteensä noin 34 000 asiakasta. Telia ilmoitti toukokuussa 2017 ostavansa Nebulan sijoitusyhtiö Ratokselta. Vuoden 2017 joulukuussa Telia ilmoitti ostavansa ICT-palveluita myyvän Inmicsin Autereen perheeltä 75 miljoonalla eurolla. Nebula Oy ja Inmics Oy sulautettiin Telia Inmics-Nebulaksi vuoden 2019 alussa. Vuonna 2019 Telia Inmics-Nebula osti Telia Datainfo Oy:n koko osakekannan ja sulautti sen yritysfuusiolla osaksi Telia Inmics-Nebulaa. Viimeisinä toimintavuosinaan yritys tarjosi pilvipalveluita, laitteita ja loppukäyttäjäpalveluita Suomen-laajuisesti sekä laitteita Euroopan- laajuisesti. Vuoden 2021 alussa Telia Inmics-Nebula työllisti noin 600 henkilöä. == Palvelut == Nebulan palveluihin kuului yrityksille erilaisia sähköposti-, sovellus-, webhotelli-, palvelin- ja konesalipalveluita. Nebula tarjosi IPv6-yhteyksiä vuodesta 2007 lähtien. == Lähteet == == Aiheesta muualla == * Telia Inmics-Nebulan kotisivut Luokka:Entiset suomalaiset tietoliikenneyhtiöt Luokka:Telia Company
Matemaattinen vitsi

Matemaattinen vitsi on huumorin muoto, jossa vitsi perustuu johonkin matemaattiseen faktaan tai stereotypioihin matemaatikoista. Yleensä vitsin tajuaminen edellyttää jonkinlaista matemaattista osaamista. Matemaattisia vitsejä on muodostettu myös kuvallisina hymiöiden ja emojien avulla. == Esimerkki == Ääretön määrä matemaatikkoja tuli baariin. Ensimmäinen tilasi yhden tuopin olutta, toinen puolikkaan, kolmas neljäsosatuopin ja neljäs kahdeksasosatuopin. Viidennen matemaatikon kohdalla baarimikko totesi ”haistakaa jätkät kukkanen” ja kaatoi kaksi tuoppia olutta. == Katso myös == * Filosofinen huumori == Lähteet == Luokka:Huumori Luokka:Matematiikka
Stephanie Brown-Trafton

Stephanie Brown-Trafton (s. 1. joulukuuta 1979 Arroyo Grande, Kalifornia) on yhdysvaltalainen kiekonheittäjä, lajin olympiavoittaja. Brown-Trafton putosi karsintakilpailussa Ateenan olympiakisoissa 2004. Viitattu 4.9.2012. Neljä vuotta myöhemmin hän voitti olympiakultaa Pekingissä avauskierroksen heitollaan 64,74. IAAF:n yleisurheilufinaalissa 2008 hän oli kolmas tuloksella 62,23. Berliinin MM-kilpailuissa 2009 hän sijoittui 12:nneksi. Daegun MM- kilpailuissa 2011 hän oli viides tuloksella 63,85. Lontoon olympialaisissa 2012 hän sijoittui kahdeksanneksi. Brown-Trafton heitti kiekkoennätyksensä 67,74 m toukokuussa 2012. Hänen ennätyksensä kuulantyönnössä on 17,86 vuodelta 2004. == Lähteet == Luokka:Yhdysvaltalaiset kiekonheittäjät Luokka:Yhdysvaltalaiset olympiavoittajat Luokka:Vuonna 1979 syntyneet Luokka:Elävät henkilöt
Valonheitin

Valonheitin on tehokas sähköllä toimiva valaisin, joka lähettää voimakkaan, heijastimen avulla suunnatun, kootun valonsäteen. Valonheittimiä käytetään tyypillisesti jonkin kohteen valaisuun pimeässä, sekä varsinkin aiemmin myös viestitykseen. Merenkulussa valonheitin on tärkeä apuväline, ja niitä on käytössä kaikenkokoisilla ja -tyyppisillä aluksilla. Merellä valonheittimiä käytetään muun muassa navigoinnin apuvälineinä pimeällä, sekä meripelastustoiminnassa pimeäetsinnöissä. thumb|250px|Valonheittimiä Ilmatorjuntamuseossa. Sodankäynnin historiassa valonheittimiä on käytetty moniin tarkoituksiin. Ilmatorjunnassa valonheittimet olivat yöllisissä taisteluissa merkittävässä roolissa ennen tutkan keksimistä. Laivastot käyttivät valonheittimiä edelläkuvattujen tarkoitusten lisäksi vilkkuviestintään. ==Joukkoyksiköt== Helsingin ilmapuolustuksessa oli keväällä 1943 valonheitinpatteri, jonka vahvuus oli 500 henkilöä. Se oli jakautunut kymmeneen valonheitinjaokseen. Elokuussa 1943 muodostettiin niistä neljä valonheitinosastoa, joissa jokaisessa oli kolme valonheitinjaosta. Tammikuussa 1944 valonheitinosastoista muodostettiin valonheitinpatteristo. Valonheitinpatteristo koostui aluksi neljästä valonheitinpatterista (1-3. ja 5.Vh.Ptri), joiden vahvuus oli suurimmillaan elokuussa 1944 jopa 859 henkilöä. Elokuussa 1944 valonheitinpatteriston henkilöstö ja kalusto uudelleenorganisoitiin kahdeksi kolmipatteriseksi valonheitinpatteristoksi.http://www.jarmonieminen.fi/historia/?page_id=48 Taktiikassa kuulosuuntimella ennakoitiin lähestyvien pommituslentokoneiden tulosuunta, jonka perusteella hakuvalonheittimet ryhtyivät etsimään lentokoneita taivaalta. Kun kone oli löydetty, alkoivat seurantavalonheittimet seurata ilmatorjuntatykkien avuksi lähestyvää lentokonetta jopa 20 km:n päässä maalista. Hakuvalonheittimet puolestaan ryhtyvät etsimään uusia lähestyviä koneita. ==Lähteet== Luokka:Valaistus Luokka:Ilmatorjunta
Pienen pojan haaveet – Kootut levytykset 1977–2008

__NOTOC__ Pienen pojan haaveet – Kootut levytykset 1977–2008 on suomalaisen countrylaulaja Jarno Sarjasen 2CD:n kokoelmalevy, joka ilmestyi 15. lokakuuta 2008.http://www.rocket-records.com/ Kokoelma on ykkösosa kahden 2CD:n kokoelmasarjassa, jonka toinen osa Keskikalja-cowboy – Kootut levytykset 1977–2008 ilmestyi samanaikaisesti ykkösosan kanssa. Kokoelmasarjan ykkösosalle on koottu Sarjasen levytyksiä vuosilta 1977-1981. Se sisältää kokonaisuudessaan albumit Sarjastus ja Varjoelämää sekä kahdeksantoista singleillä ja kokoelmajulkaisuilla ilmestynyttä esitystä. == Kappaleet == === CD 1 === # Tallirenki # On kotini maantie # Arjesta pois # Heidi hei # On mukava näin # Kyllästyin liitutauluun # Maanantaiaamu # Kaikki muuttuu # Mä löydän sen # Onnen etsijä # Kotikaipuu # Kaivaten # Valot nään # Teen mitä teen # Anna # Johnny, mua muistathan # East Virginia # Hän on nainen # Kesäkatu # Vähän ennen kyyneleitä === CD 2 === # Kadun lait # Varjoelämää # Kehäraakki # Pitkä yö # Taksikuski # Pienen pojan haaveet # Maaltapako # Vie mut pois # Kesäloma # Syntinen yö # Kehätien ratsia # Hiljainen ranta # Pikatien tekijä # Valtatie # Matkalaukkumies # Asemalla # Automies # Paikkakunnan putkassa # Nukkekoti # Piikki kaikkein pahin # Vangin toive # Kiven sisällä == Lähteet == Luokka:Vuoden 2008 kokoelma-albumit Luokka:Jarno Sarjasen albumit
Keskikalja-cowboy – Kootut levytykset 1977–2008

Keskikalja-cowboy – Kootut levytykset 1977–2008 on suomalaisen countrylaulaja Jarno Sarjasen 2CD:n kokoelmalevy, joka ilmestyi 15. lokakuuta 2008.http://www.pop-lehti.fi/foorumi/viewtopic.php?p=13998&highlight;=#13998 http://www.rocket-records.com/ Kokoelma on kakkososa kahden 2CD:n kokoelmasarjassa, jonka ensimmäinen osa Pienen pojan haaveet – Kootut levytykset 1977–2008 ilmestyy samanaikaisesti kakkososan kanssa. Kokoelmasarjan kakkososalle on koottu Sarjasen levytyksiä vuosilta 1980-2008. Se sisältää kokonaisuudessaan albumit Mustat kaleerit ja Keskikalja-cowboy sekä viisitoista muuta esitystä, joista neljä on kokoelmaa varten tehtyjä uusia levytyksiä. == Kappaleet == === CD 1 === # Mustat kaleerit # Kitara ja meri # Kuubalainen serenadi # Vanhan merirosvon kapakassa # Tiikerihai # Neljäs mies # Musta Rudolf # Mary Ann # Rosvo-Roope # Purppurapurjeet # Jambalaya # Merimieskapakassa # Varjele luoja # Meren aalloilla # Maanantaiaamu # Tallirenki # Turhan kylväjä # Takkulan baari # Lähdetään rantaan # Meillä pohjaa sentään on === CD 2 === # Keskikalja-cowboy # Ilotyttö # Ammatinvalinta # Tikkamies # Mua vietiin # On kotini maantie # Jos henkinen kantti vain riittää # Peluri # Yön kuningatar # Valot nään # Maailma on lapsien # Bussikuski # Kerran saamme sunnuntain # Mä ajelen vaan # Kaikki lakastuu # Ronkeli Roos # Pakotat mut lähtemään # Tällaisia muistoja tahtonut en # Mainosvelho # Luma Long Life # Hiab == Lähteet == Luokka:Vuoden 2008 kokoelma-albumit Luokka:Jarno Sarjasen albumit
Etne

Etne on kunta Vestlandin läänissä Norjassa. Etnen kunta perustettiin vuonna 1838. Suurin osa Skånevikin kunnasta yhdistettiin Etneen vuonna 1965. Etnen hallinnollinen keskus on Etnesjøen. Vuoden 2022 alussa Etnessä oli 4 043 asukasta. ==Tunnettuja henkilöitä== * Gunnar Berge (s. 1940), poliitikko * Chris Jespersen (s. 1983), maastohiihtäjä == Lähteet == ==Aiheesta muualla== *
Fedje

Fedje on kunta ja samannimisen kunnan suurin saari Vestlandin läänissä Norjassa. Fedjen saari erotettiin Austrheimin kunnasta omaksi kunnakseen vuonna 1947. Kunnan hallinnollinen keskus on Fedjen taajama. Vuoden 2023 alussa kunnassa oli 502 asukasta. Saarelle on autolauttayhteys Sævrøynasta. == Lähteet == == Aiheesta muualla == * Luokka:Norjan saaret
Khao Yain kansallispuisto

Khao Yain kansallispuisto () on kansallispuisto Thaimaassa. Pääosin se sijoittuu Nakhon Ratchasiman provinssiin, mutta osia siitä sijaitsee myös Nakhon Nayokin, Prachinburin ja Saraburin provinsseissa. Se on perustettu 8. syyskuuta 1962 ja on Thaimaan ensimmäinen kansallispuisto, kooltaan se on kolmanneksi suurin 2 172 neliökilometrin koollaan. Puisto lisättiin Unescon maailmanperintöluetteloon vuonna 2005. Yhtenäinen suojeltu alue jatkuu siitä Kambodžan puolelle Dong Phauyayenin kansallispuistoon.Dong Phayayen-Khao Yai Forest Complex Unesco == Ympäristö == Puisto sisältää niin kuiva-, sade- kuin pilvimetsääkin sekä ruohotasankoa, jossa kasvaa yli 2 000 kasvilajia. Puiston korkein kohta on Khao Rome, joka kohoaa yli 1 351 metrin korkeuteen. Puiston suurin yksittäinen alue on hiekkakivitasanko, joka on korkeudeltaan 600 ja 1 000 metrin väliltä. Alueella on myös viiden joen alkulähteet: Prachinburin ja Nakhon Nayokin etelässä, Lam Takhongin ja Praploengin pohjoisessa sekä Muak Lekin. Alueen kasvistoon kuuluu useita päällyskasvi-, viikuna-, liaani-, sieni- ja saniaislajeja. Alue on myös luontainen elinympäristö noin 70 nisäkäslajille, näihin lukeutuvat muun muassa aasiannorsu, gauri, indonesian tiikeri, gibboni, sambaari ja villisika. Alueella on myös yli 320 eri lintulajia. Puiston luolissa elää hyönteisiä saalistavia lepakoita. == Lähteet == == Aiheesta muualla == Luokka:Thaimaan kansallispuistot Luokka:Unescon maailmanperintökohteet Thaimaassa
Fitjar

Fitjar on kunta Vestlandin läänissä Norjassa. Fitjarin kunta erotettiin omaksi kunnakseen Stordin kunnasta vuonna 1863. Vuoden 2023 alussa kunnassa oli 3 181 asukasta. Fitjar on ikivanha asuinpaikka, mutta erityisesti viikinkiaika oli sen kukoistuksen aikaa. Sekä 900-luvun Norjan yhteenliittäjä Harald Kaunotukka että sen kristillistäjä Haakon Hyvä oleskelivat pitkään Fitjarissa. Haakonin muistopatsas on pystytetty muistuttamaan Fitjarin taistelusta ja Haakonin kuolemasta siinä (tapahtui mahdollisesti vuonna 961).Jan Rabben, Stordperler. Harpiks forlag 2007. ISBN 978-82-994320-7-8 (s. 122). Fitjar.JPG|Fitjarin keskusta Peter-nicolai-arbo-stord.jpg|Kansallisromanttinen piirros Fitjarin taistelusta. Taiteilija Peter Nicolai Arbo (1831–1892) Thor's hammer, Fitjar.jpg|Fitjarista löytynyt hopeinen Thorin vasara == Lähteet == == Aiheesta muualla == *
Ghadam

Ghadam () tai Adam () oli Iberian eli Kartlin (nykyisen Georgian itäosan) kuningas. Hänen kolme vuotta kestäneestä hallinnostaan ei juuri kerrota keskiaikaisissa georgialaisissa kronikoissa, eivätkä muut lähteet mainitse häntä. Professori Cyril Toumanoff on ehdottanut vuosia 132–135 hänen valtakautensa mahdolliseksi ajankohdaksi. Nykytutkijat ovat arvelleet Ghadamin olevan nimen Radamistus korruptoitunut muoto; Radamistus ei ollut antiikin Kaukasian kuningas- ja aatelissukujen piirissä harvinainen nimi. Georgialaisten vuosikirjojen mukaan Ghadam oli Parsman Hyvän poika. Parsman oli sama Pharasmanes, iberialaisten kuningas, jonka Cassius Dio ja jotkut muut antiikin kirjailijat mainitsevat. Ghadam kuoli kolmen vuoden kuninkuuden jälkeen ja jätti kruunun yksivuotiaalle pojalleen Parsmanille, jonka sijaishallitsijana hänen äitinsä Ghadana toimi. == Lähteet == Luokka:Georgian kuninkaat Luokka:Parnavazianit Luokka:Syntymävuosi tuntematon Luokka:Kuolinvuosi tuntematon
Waldstädte

Waldstädte () on Korkea-Reinillä sijaitseva historiallinen alue nykyisen Saksan ja Sveitsin alueella. Alue oli 1800-luvun alkuun asti Habsburgien hallitsemaa aluetta, Vorderösterreichia. == Nykyinen alue == Waldstädte sijaitsi kuuden nykyisen Reininlaakson kaupungin alueella: === Saksa === * Bad Säckingen * Laufenburg * Rheinfelden * Waldshut-Tiengen === Sveitsi === * Laufenburg * Rheinfelden == Katso myös == * Waldstätte == Lähteet == * Luokka:Itävallan historia Luokka:Saksan historia Luokka:Sveitsin historia
Fjell

Fjell on entinen kunta Hordalandin läänissä Norjassa. Fjellin kunta perustettiin 1. tammikuuta 1838. Kunta koostui useasta saaresta Bergenin länsipuolella. Tammikuussa 2013 tehdyn väestönlaskennan mukaan Fjellin kunnassa oli 23 777 asukasta. Vuonna 2020 Fjell ja Sund liitettiin Øygardenin kuntaan. == Lähteet == ==Aiheesta muualla== *
Fusa

Fusa on entinen kunta entisessä Hordalandin läänissä Norjassa. Fusan kunta perustettiin vuonna 1856, kun se erotettiin Osin kunnasta. Hålandsdal ja Strandvik erotettiin Fusasta 1. tammikuuta 1903 ja yhdistettiin uudestaan 1. tammikuuta 1964. Tammikuussa 2013 tehdyn väestönlaskennan mukaan Fusan kunnassa oli 3 818 asukasta. == Lähteet == *
Granvin

Granvin on entinen kunta Vestlandin läänissä Norjassa. Granvinin kunta (silloinen Graven) perustettiin vuonna 1838, jolloin Norjassa otettiin käyttöön kunnallishallinto. Kunta liitettiin Vossiin vuoden 2020 alussa. Liitoshetkellä Granvinissa oli vajaa tuhat asukasta. == Lähteet == ==Aiheesta muualla== *
Sten Tolgfors

Sten Sture Tolgfors (s. 17. kesäkuuta 1966 Forshaga) on ruotsalainen poliitikko. Hän on maltillisen kokoomuksen entinen valtiopäiväedustaja, joka toimi Fredrik Reinfeldtin hallituksessa ensin kauppaministerinä 2006–2007 ja myöhemmin puolustusministerinä 2007-2012. Tolgfors on koulutukseltaan filosofian kandidaatti pääaineenaan valtiotieteet. Hän on suorittanut asevelvollisuutensa aseettomana palveluksena. == Poliittinen ura == Tolgfors nousi Reinfeldtin hallituksen kauppaministeriksi lokakuussa 2006, kun hänen edeltäjänsä Maria Borelius joutui jättämään tehtävän verosotkujen vuoksi. Borelius ehti olla ministerinä vain kahdeksan päivää. Tolgfors nostettiin hallituksen uudeksi puolustusministeriksi, kun hänen edeltäjänsä Mikael Odenberg ilmoitti eroavansa tehtävästä. Puolustusministerinä Tolgfors painotti kansainvälisten kriisinhallintatehtävien tärkeyttä ja korostanut, että Venäjä ei ole Ruotsille sotilaallinen uhka. Hänen kaudellaan Ruotsi luopui asevelvollisuudesta. Tolgfors erosi puolustusministerin tehtävistä Ruotsin ja Saudi-Arabian välisten ohjustehdashankkeiden tultua julkisuuteen. Paljastukset teki Ruotsin radion Ekot-toimitus. Tolgforsin osuus ilmeni löytyneestä puolustusministeriön kirjaamattomasta asiakirjasta. Tolgfors jätti paikkansa valtiopäivillä tammikuussa 2013, jotta voisi ottaa vastaan työpaikan konsulttiyhtiö Rud Pedersenillä. == Lähteet == == Aiheesta muualla == Luokka:Maltillisen kokoomuksen poliitikot Luokka:Ruotsin puolustusministerit Luokka:Vuonna 1966 syntyneet Luokka:Elävät henkilöt
Nefropatia

Nefropatia , kansanomaisesti "munuaistauti" voi aiheutua pitkäaikaisesta kipulääkkeiden käytöstä tai lyijymyrkytyksestä. Se voi olla seurausta myös muista sairauksista. ==Katso myös== *Diabeettinen nefropatia eli diabeteksen aiheuttama munuaissairaus *Epideeminen nefropatia eli myyräkuume *Hypertensiivinen munuaissairaus eli verenpainetaudin aiheuttama munuaissairaus *IgA-nefropatia *Munuaistulehdus *Nefroottinen oireyhtymä Luokka:Munuaissairaudet
Parsman III

Parsman III () tai Pharasmanes III oli Iberian eli Kartlin (nykyisen Georgian itä- ja keskiosan) kuningas. Hän hallitsi samaan aikaan kuin Rooman keisari Antoninus Pius (138–161). Professori Cyril Toumanoff on ehdottanut vuosia 135–185 hänen hallintonsa mahdolliseksi ajankohdaksi. Keskiaikaisten georgialaisten kronikoiden mukaan Parsman oli yksivuotias, kun hänen isänsä Ghadam kuoli vuonna 135. Hän nousi valtaistuimelle sijaishallitsijanaan äitinsä Ghadana, kunnes hän kasvoi täysi-ikäiseksi. Antiikin lähteet kertovat Parsmanin ystävällisistä suhteista Roomaan. Cassius Dion mukaan hän matkusti Roomaan Antoninus Piuksen vieraaksi yhdessä vaimonsa, poikansa ja aatelispalvelijoidensa kanssa. Häntä kunnioitettiin erityisesti: hän sai uhrata Capitolium-kukkulalla, hänen ratsastajapatsaansa asetettiin Bellonan temppeliin ja keisari kasvatti hänen kuningaskuntansa pinta-alaa. Tämä saattoi tapahtua vuonna 154. Epäluotettavaan Historia Augustan perustuen tätä Rooman- matkaa on joskus vahingossa pidetty Iberian aiemman kuninkaan Parsman II:n tekemänä. == Lähteet == Luokka:Georgian kuninkaat Luokka:Parnavazianit Luokka:Syntymävuosi tuntematon Luokka:Kuolinvuosi tuntematon
Amazasp II

Amazasp II (, joskus latinisoitu muotoon Amazaspus) oli Iberian eli Kartlin (nykyisen Georgian itä- ja keskiosan) kuningas ja Parnavaziani-dynastian viimeinen edustaja keskiaikaisten georgialaisten kronikoiden mukaan. Amazasp oli kuningas Parsman III:n poika ja seuraaja, ja hänen oletetaan hallinneen toisen vuosisadan lopussa. Professori Cyril Toumanoff on ehdottanut vuosia 185–189 hänen valtakautensa ajankohdaksi. Georgialaiset kronikat kuvailevat yksityiskohtaisesti, kuinka Amazasp voitti maahan hyökänneet alaanit ja teki kostoretken alaanien maille. Hänen neljä vuotta kestäneen hallintonsa kerrotaan päättyneen aatelisten kapinaan, jota Armenian kuningaskunta ja alaanit tukivat. Amazasp surmattiin taistelussa ja hänen seuraajakseen nousi hänen kapinallinen sisarenpoikansa Rev I. == Lähteet == Luokka:Georgian kuninkaat Luokka:Parnavazianit Luokka:Syntymävuosi tuntematon Luokka:Kuolinvuosi tuntematon
Yleisurheilu kesäolympialaisissa 2008 – naisten seiväshyppy

Naisten seiväshyppykilpailu käytiin 16.–18. elokuuta Pekingin kansallisella stadionilla. Olympiakultaa voitti venäläinen Jelena Isinbajeva maailmanennätyskorkeudella 505 senttimetriä. ==Mitalit== Kultaa Jelena Isinbajeva Venäjä (RUS) Hopeaa Jennifer Stuczynski Yhdysvallat (USA) Pronssia Svetlana Feofanova Venäjä (RUS) ==Karsinnat Olympialaisiin== Karsintarajat olivat 445 cm (A-raja) ja 430 cm (B-raja). ==Ennätykset== Ennätykset ennen kilpailua olivat seuraavat: Maailmanennätys Jelena Isinbajeva (RUS) 504 cm Monaco, Monaco 29. heinäkuuta 2008 Olympiaennätys Jelena Isinbajeva (RUS) 491 cm Ateena, Kreikka 24. elokuuta 2004 ==Finaali== Finaali käytiin 18. elokuuta Sija Nimi Kansallisuus Tulos Huomioita 1 Jelena Isinbajeva Venäjä 505 WR 2 Jennifer Stuczynski Yhdysvallat 480 3 Svetlana Feofanova Venäjä 475 SB 4 Julija Golubtšikova Venäjä 475 PB 5 Monika Pyrek Puola 470 6 Carolin Tamara Hingst Saksa 465 SB 7 Silke Spiegelburg Saksa 465 8 April Steiner-Bennett Yhdysvallat 455 9 Vanessa Boslak Ranska 455 SB 10 Fabiana Murer Brasilia 445 11 Anna Rogowska Puola 445 12 Shuying Gao Kiina 445 Luokka:Yleisurheilu kesäolympialaisissa 2008
Grigor Tatevilainen

Grigor Tatevilainen (1346–1409) oli armenialainen munkki, filosofi ja taiteilija, joka vaikutti Tatevin luostarissa. Hän kävi nuorena pyhiinvaelluksella Jerusalemissa, jonka jälkeen hän asettui luostariin, jossa hän opiskeli ja kopioi käsikirjoituksia. Hänen kuvittamansa evankeliumikirja vuodelta 1378 on säilynyt. Hänet vihittiin pappismunkiksi 26-vuotiaana, ja 41-vuotiaana hänestä tuli Tatevin yliopiston johtaja. Hän kirjoitti kymmenisen filosofista ja uskonnollista teosta ja pohti edelläkäyvästi sellaista koulujärjestelmää, joka olisi suunniteltu lapsen iän ja henkisten valmiuksien mukaisesti. Grigorin aikana Tatevista tuli Armenian johtava yliopisto.Grigor Tatevatsi Mausoleum Tatev Revival roject == Lähteet == Luokka:Armenialaiset henkilöt Luokka:Armenialaiset pyhimykset Luokka:Armenian apostolinen kirkko Luokka:Vuonna 1346 syntyneet Luokka:Vuonna 1409 kuolleet
Halla Margrét Árnadóttir

Halla Margrét Árnadóttir (s. 1964, Reykjavík) on islantilainen laulaja. Hän edusti Islantia euroviisuissa Belgiassa 1987 laululla Hægt og hljótt (suom. Hitaasti ja hiljaa). Laulun sävelsi ja sanoitti Valgeir Guðjónsson. Halla Margrét sijoittui 16. sijalle saaden yhteensä 28 pistettä. Nykyisin hän on oopperalaulaja. == Aiheesta muualla == *Laulun sanat (Diggiloo) Luokka:Islantilaiset laulajat Luokka:Islannin euroviisuedustajat Luokka:Vuoden 1987 euroviisuedustajat Luokka:Vuonna 1964 syntyneet Luokka:Elävät henkilöt
Rock ’n’ Roll (John Lennonin albumi)

Rock 'n' Roll on John Lennonin vuonna 1975 julkaistu albumi. Se on poikkeuksellinen levy Lennonin soolotuotannossa, sillä se ei sisällä lainkaan Lennonin omia lauluja, vaan coverversioita 1950-luvun rock'n'roll- klassikoista. Levyn kannessa on mustavalkoinen kuva 15-vuotiaasta Lennonista vuonna 1955. Kun levyä ryhdyttiin tekemään tuottajana toimi Phil Spector, joka kuitenkin katosi omille teilleen kesken levytyssessioiden. Lennon ryhtyi tekemään albumia Wall and Bridges, jonka valmistuttua hän palasi takaisin vanhojen rock-klassikoiden pariin. Lennon kävi läpi nauhoitukset, jotka oli tehty Spectorin johdolla ja huomasi niiden olevan suurimmaksi osaksi heikkotasoisia johtuen ennen kaikkea siitä, että levytysstudiossa kaikki olivat olleet usein juovuksissa. Lennon kokosi nopeasti uuden yhtyeen ja levytti sen kanssa yhdeksän vanhaa klassikkobiisiä. Sen jälkeen hän paranteli muutamaa aiempien sessioiden aikana levytettyä laulua ja albumi oli valmis. Rock 'n' Roll -albumilta julkaistiin single "Stand By Me", joka menestyi hyvin, kuten itse albumikin. Tämän albumin jälkeen Lennon jäi levytys- ja esiintymistauolle, jota kesti viisi vuotta. Rock 'n' Roll -albumin levytyssessioiden ylijääneistä kappaleista kolme julkaistiin myöhemmin albumilla Menlove Avenue. Ne julkaistiin myös bonuskappaleina Rock 'n' roll -albumin CD-versiolla 2004. Kappeleet ovat "Angel Baby", "To Know Her is to Love Her" ja "Since My Baby Left Me". Vuoden 2004 CD-versiossa kuullaan myös aiemmin julkaisematon pätkä kappaleesta "Just Because", jossa Lennon lähettää terveisiä "kaikille kotiin Englantiin" ja mainitsee erikseen nimeltä Ringon, Paulin ja Georgen. ==Levyn kappaleet (1975)== #"Be-Bop-A-Lula" (Tex Davis/Gene Vincent) – 2:39 #"Stand by Me" (Jerry Leiber/Mike Stoller/Ben E. King) – 3:26 #"Medley: Rip It Up/Ready Teddy" (Robert 'Bumps' Blackwell/John Marascalco) – 1:33 #"You Can't Catch Me" (Chuck Berry) – 4:51 #"Ain't That a Shame" (Fats Domino/Dave Bartholomew) – 2:38 #"Do You Wanna Dance?" (Bobby Freeman) – 3:15 #"Sweet Little Sixteen" (Chuck Berry) – 3:01 #"Slippin' and Slidin'" (Eddie Bocage/Albert Collins/Richard Wayne Penniman/James H. Smith) – 2:16 #"Peggy Sue" (Jerry Allison/Norman Petty/Buddy Holly) – 2:06 #"Medley: Bring It On Home to Me/Send Me Some Lovin'" (Sam Cooke)/(John Marascalco/Lloyd Price) – 3:41 #"Bony Moronie" (Larry Williams) – 3:47 #"Ya Ya" #"Just Because" (Lloyd Price) – 4:25 Luokka:John Lennonin albumit Luokka:Vuoden 1975 albumit
Yhdeksänvuotinen sota

Yhdeksänvuotinen sota (eli Augsburgin liigan sota tai Pfalzin perimyssota) käytiin Euroopassa 1600-luvun lopulla. Ranskaa johti tuolloin Ludvig XIV. Hän huolestui kälynsä perintöoikeudesta veljensä Pfalzin vaaliruhtinaan omaisuuteen, ja ilmoitti miehittävänsä Pfalzin varmuuden vuoksi. Näitä miehitysaikeita vastaan muodostettiin Augsburgin liitto. Ranskan ainoana liittolaisena olivat irlantilaiset jakobiitit, kun taas vastapuoleen kuuluivat Pyhä saksalais-roomalainen keisarikunta, Alankomaat, Englanti, Espanja, Savoiji ja Ruotsi. Ranskalaisten puolella oli noin 420 000 sotilasta, kun taas vastapuolella oli vain 350 000 sotilaan joukot. Taisteluja käytiin syyskuusta 1688 syyskuuhun 1697, ja ne levisivät myös Pohjois-Amerikan puolelle. Sodalle olivat tyypillisiä monet piiritystilanteet, kuten varsinaiset sotatoimet aloittanut Philippsburgin piiritys 1688, Monsin piiritys vuonna 1691, Namurin piiritys vuonna 1692 sekä Charleroin ja Barcelonan piiritykset. Marsalkka Sébastien Le Prestre de Vauban oli Ludvig XIV:n piiritystekniikan asiantuntija. Rauha solmittiin vuonna 1697 Rijswijkissä, Hollannissa. Ludvig joutui tunnustamaan Vilhelm Oranialaisen Englannin kuninkaaksi ja luopumaan maa-alueistaan Reinin itäpuolella. Pian rauhanteon jälkeen Espanjan Kaarle II kuoli lapsettomana, ja vuonna 1701 alkoi Espanjan perimyssota. == Lähteet == == Aiheesta muualla == Luokka:1600-luvun sodat Luokka:1680-luku Luokka:1690-luku Luokka:Perimyssodat Luokka:Englannin sodat Luokka:Espanjan sodat Luokka:Ranskan sodat Luokka:Ruotsin sodat Luokka:Alankomaiden sodat
Arajuuri

Arajuuri on suomalainen sukunimi, joka on muun muassa seuraavilla henkilöillä: * Aila Arajuuri (s. 1935), näyttelijä * Armas Arajuuri, alk. Ahlroth (1893–1955), jääkärieverstiluutnantti * Johan Arajuuri, alk. Ahlroth (1894–1961), jääkärikenraalimajuri ja poliisikomentaja * Lauri Arajuuri (1907–1978), näyttelijä * Niila Arajuuri (s. 1987), poplaulaja * Paulus Arajuuri (s. 1988), jalkapalloilija.
Heikinheimo

Heikinheimo on usean henkilön sukunimi. Nimi on saatu suomentamalla Heikelistä. * Aarne Heikinheimo (1894–1938), suomalainen jääkärikenraalimajuri * Albert Heikinheimo (1899–1976), suomalainen kirkkoherra ja diakonissalaitoksen johtaja * Anna-Liisa Heikinheimo (1905–2000), opettaja ja järjestövaikuttaja * Annamari Heikinheimo, lääketieteen professori * Antti Heikinheimo (s. 1954), suomalainen asianajaja * Assari Mikael Heikinheimo (1871–1939), lyseon lehtori, rehtori ja suomentaja * Eva Heikinheimo (1879–1955), Edistyspuolueen kansanedustaja * Hannu Heikinheimo (1943–2020), suomalainen elokuvaohjaaja, -tuottaja ja -käsikirjoittaja, televisio-ohjaaja ja toimittaja * Helmi Heikinheimo (1879–1968), suomalainen lähetyslääkäri ja hermo- ja mielitautien erikoislääkäri * Ilmari Heikinheimo (1891–1966), suomalainen kirjallisuudentutkija ja toimittaja * Ilmari Heikinheimo (s. 1988), suomalainen lyömäsoittaja * Jaakko Heikinheimo (1915–1990), suomalainen kirkkoherra ja runoilija * Jalo Heikinheimo (1890–1972), suomalainen jääkärieverstiluutnantti * Kaarina Heikinheimo (s. 1946), suomalainen tekstiilitaiteilija * Lasse Heikinheimo (1917–2000), suomalainen metsätieteilijä. * Maija Heikinheimo (1908–1963), suomalainen sisustusarkkitehti * Mikko Heikinheimo (1881–1960), suomalainen sähkötekniikan professori * Mikko Heikinheimo (1946–2022), suomalainen suurlähettiläs ja tietokirjailija * Olli Heikinheimo (1882–1973), suomalainen metsänhoitaja, Metsäntutkimuslaitoksen johtaja * Oskari Heikinheimo (1873–1950), Kokoomuksen kansanedustaja * Päivi Heikinheimo (s. 1938), suomalainen laulaja * Sakari Heikinheimo (1907–1985), pianisti ja arkistonhoitaja * Seppo Heikinheimo (1938–1997), suomalainen musiikkitieteilijä, musiikkikriitikko, kirjailija ja kääntäjä sekä Suomalaisuuden liiton puheenjohtaja * Siljamari Heikinheimo (s. 1985), suomalainen viulisti * V. A. Heikinheimo (1875–1948), suomalainen kirkkoherra, rehtori, rovasti ja Helsingin yliopiston käytännöllisen teologian assistentti * Valma Krank-Heikinheimo (1880–1955), suomalainen kotitalousopettaja ja tietokirjailija * Vesa Heikinheimo (s, 1983), suomalainen jalkapalloilija.
Sarlin

Sarlin voi viitata seuraaviin: *Sarlin Group, kolmen teknisen alan tytäryrityksen muodostama ryhmä, pääkonttori Vantaalla. ==Sukunimi== Sarlin on myös usean henkilön sukunimi. * Alfred Bernhard Sarlin (1860–1919), suomalainen kirjailija ja vapaa-ajattelija * Anna Sarlin (1862–1933), suomalainen laulunopettaja, Bernhard Kristfrid Sarlinin tytär * Aron Josef Sarlin (1866–1933), suomalainen lyseon lehtori, kirjailija ja suomentaja * Berndt Sarlin (1886–1971), suomalainen säveltäjä * Bernhard Kristfrid Sarlin (1828–1906), suomalainen pappi, Alfred Bernhard, Aron Josef ja Karl Kristfrid Sarlinin isä * Bruno Sarlin (1878–1951), suomalainen maaherra, kansanedustaja, ministeri ja Helsingin kaupungin huoltotoimen toimitusjohtaja, Konstantin Sarlinin poika * Christer Sarlin (s. 1951), suomalainen urheilutoimittaja * Eeva Sarlin (s. 1991), suomalainen maantiepyöräilijä * Einar Sarlin (1875–1939), suomalainen maanviljelijä ja Lapuan liikkeen johtohenkilö, Konstantin Sarlinin poika * Emil Sarlin (1875–1956), suomalainen insinööri, toimitusjohtaja, kansanedustaja ja vuorineuvos * Erik Sarlin (1906–1975), suomalainen diplomi-insinööri, yritysjohtaja ja vuorineuvos, Emil Sarlinin poika * Hanna-Mari Sarlin (s. 1964), suomalainen jalkapalloilija * Jaakko Sarlin-Lappeteläinen (1937–1993), suomalainen muukalaislegioonalainen * Karl Kristfrid Sarlin (1871–1957), rovasti, lehtori ja uskonnollinen kirjailija * Knut Sarlin (1882–1923), suomalainen päätoimittaja ja suomentaja, Konstantin Sarlinin poika * Konstantin Sarlin (1826–1914), suomalainen Viitasaarella vaikuttanut lukkari ja Lepolan vanhuksen nimellä tunnettu kristillinen ja yhteiskunnallinen kirjailija * Margaretha Sarlin-Wikström (s. 1934), suomalainen juristi, yritysjohtaja ja kauppaneuvos, Erik Sarlinin tytär * Peter Sarlin (s. 1982), suomalainen tekoäly-yrittäjä ja -johtaja * Timo Sarlin (s. 1972), suomalainen keskimatkojen ja kestävyysjuoksija * Unio Sarlin (1893–1981), suomalainen jääkärikenraaliluutnantti ja kilpa-ampuja, Aron Josef Sarlinin poika
Oinonen

Oinonen on suomalainen sukunimi, joka on muun muassa seuraavilla henkilöillä: * Ari Oinonen, kapellimestari ja muusikko * Erkki Oinonen (1915–2005), maanviljelijä ja Mannerheim-ristin ritari n:o 147 * Janne Oinonen (1896–1961), jääkärikapteeni * Jaska Oinonen (s. 1962), punk-muusikko * Johannes Oinonen, "Niitahon Jussi" (1874–1965), yksi viimeisistä suomen kieltä taitaneista metsäsuomalaisista * Juuso Oinonen (s. 1988), jääkiekkomaalivahti * Omppu Oinonen (s. 1971), kitaristi ja säveltäjä * Lauri Oinonen (s. 1947), rovasti ja kansanedustaja * Matti Oinonen (1897–1946), yleisesikuntaeversti ja pioneeritaktiikan uudistaja * Miikka Oinonen (s. 1983), jalkapalloilija * Mikko Oinonen, (1883–1956), taidemaalari * Olli-Matti Oinonen (s. 1953), teatteriohjaaja ja näyttelijä * Otto Oinonen (1898–1937), kirjailija ja toimittaja * Paula Oinonen, kuvataiteilija * Pekka Oinonen (s. 1944), suurlähettiläs ja ulkoasiainneuvos * Pentti Oinonen (s. 1952), kansanedustaja * Päivi Oinonen (1915–1979), kirjailija * Seppo Oinonen (1917–1986), ammattikasvatushallituksen pääjohtaja * Teemu Oinonen (s. 1936), kirjailija * Veli-Pekka Oinonen (s. 1959), muusikko * Woldemar Oinonen (1891–1963), jääkärikenraalimajuri * Väinö Oinonen (1897–1975), kenraaliluutnantti ja divisioonan komentaja * Yrjö Oinonen (1906–1949), kirjallisuudentutkija ja runoilija ==Muuta== * Ryhmä Oinonen, suomalainen Woldemar Oinosen komentama sotatoimiyhtymä jatkosodan aikana * Henkka Oinonen, kirjailija Heikki Turusen alter ego ==Lähteet==
Geronimo (täsmennyssivu)

Geronimo voi tarkoittaa ainakin seuraavia: == Henkilöitä == * Geronimo (1829–1909), kuuluisa apaššipäällikkö * Geronimo Pratt (1947–2011), tansanialainen Mustat pantterit -ryhmän johtohenkilö * Maria do Carmo Gerônimo (1871?-2000), brasilialainen mahdollisesti maailman vanhimmaksi elänyt nainen * Sarah Geronimo (s. 1988), filippiiniläinen laulaja ja näyttelijä == Elokuvia == *Geronimo (Geronimo: An American Legend), yhdysvaltalainen draamaelokuva vuodelta 1993 *Geronimo (Geronimo), yhdysvaltalainen televisioelokuva vuodelta 1993 *Punainen ratsastaja (Geronimo), yhdysvaltalainen lännenelokuva vuodelta 1939 *Punainen ratsastaja (Geronimo), yhdysvaltalainen lännenelokuva vuodelta 1962. == Muita merkityksiä == *"Geronimo!", varsinkin laskuvarjohyppääjien käyttämä huudahdus
Tyttö tuulesta, poika pimeästä

Tyttö tuulesta, poika pimeästä on Sinikka Laineen nuortenkirja vuodelta 1986. Romaani ilmestyi WSOY:n kustantamana ja oli ilmestyessään Laineen kolmas romaani. Kirja kertoo lukiolaisen Annan ja työttömän Mikan seurustelusta ja heidän rikkinäisistä perhesuhteistaan. Siitä huolimatta, että Annan ja Mikan suhteeseen liittyykin monenlaisia ongelmia he ovat erittäin rakastuneita toisiinsa. Laineen luomaa enkelimäistä Annan henkilöhahmoa on pidetty hyvänä esimerkkinä 1990-luvun tyttökulttuuritutkimuksen esittelemästä uudesta tytöstä, jonka toimintaa ohjaa altruistinen individualismi. Tyttö tuulesta, poika pimeästä sai Valtion kirjallisuuspalkinnon vuonna 1986. == Kirjallisuus == * ==Lähteet== *Oulun kaupunginkirjasto-maakuntakirjasto: Kirjailijat Oulussa - Sinikka Laine - Tyttö tuulesta, poika pimeästä (1986) *Tampereen kaupunginkirjasto-Pirkanmaan maakuntakirjasto: Valtion kirjallisuuspalkinto Luokka:Suomalaiset romaanit Luokka:Vuoden 1986 kirjat Luokka:Suomalaiset nuortenkirjat
Andrei Aramnau

Andrei Mikalajevitš Aramnau (, , (s. 17. huhtikuuta 1988Henkilökuva Pekingin olympialaisten sivuilla ) on valkovenäläinen painonnostaja. Hän kilpailee 105 kilogramman painoluokassa. Vuonna 2007 Aramnau voitti Chiang Main MM-kisoissa kultaa tempauksessa tuloksella 195 ja yhteistuloksella 423, ja saavutti hopeaa työntötuloksella 228.MM-lopputulokset Leipzigin yliopiston painonnostotietokannassa Seuraavana vuonna Pekingin olympialaisissa hän voitti olympiakultaa uudella maailmanennätysyhteistuloksella 436)Olympialaisten lopputulokset . Hän teki uudet maailmanennätykset sekä tempauksessa (200) että työnnössä (236). Hänellä on myös lukuisia mitaleita nuorempien ikäluokkien kansainvälisistä arvokilpailuista-Henkilökuva Leipzigin yliopiston painitietokannassa ==Lähteet== Luokka:Valkovenäläiset painonnostajat Luokka:Valkovenäläiset olympiavoittajat Luokka:Vuonna 1988 syntyneet Luokka:Elävät henkilöt
Valoissa

Valoissa on pop/rock-yhtye Indican neljäs studioalbumi, joka ilmestyi 17. syyskuuta 2008. Albumi meni ilmestymisviikollaan suoraan Suomen virallisen albumilistan sijalle 3, mikä on Indican korkein sijoitus listalla. Albumin tuotti Nightwish-yhtyeen kosketinsoittaja ja säveltäjä Tuomas Holopainen. Indica toimi edeltävänä talvena Nightwishin Pohjoismaan konserteissa lämmittelijänä. Albumin ensimmäisenä singlenä julkaistiin kappale Pahinta tänään, toisena albumin nimikkoraita Valoissa ja viimeisenä 10h myöhässä. Kaikkiin singleihin kuvattiin musiikkivideot. == Kappaleet == # # # # # # # # # # # kappaleiden nimet, http://www.indica.fi/site/index.php?diskografia == Arvostelut == * Dome.fi: Dome.fi: Levyarvio * Rumba: suopeaRumba: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * Viralliset videot Youtubessa (rajoitettu näkyvyys) Luokka:Vuoden 2008 albumit Luokka:Indican albumit
Hugo Dietsche

Hugo Dietsche (s. 31. maaliskuuta 1963) on sveitsiläinen kilpauransa päättänyt kreikkalais-roomalaisen tyylin painija. Hän kilpaili 62 kilon sarjassa. Dietsche sijoittui kuudenneksi EM-kilpailuissa 1984. Myöhemmin samana vuonna hän saavutti olympiapronssia Los Angelesissa. Vuoden 1986 EM-kisoissa hän saavutti myös pronssimitalin. Tämän jälkeen hänen ainoa saavuttamansa arvokisamitali oli EM-hopea vuonna 1992. Dietsche päätti uransa saman vuoden olympiakisoihin Barcelonassa, missä hän oli kahdeksas. Kahdeksanneksi hän sijoittui myös Soulin kesäolympialaisissa 1988.Olympics at Sports- Reference.comInternational Wrestling Database == Lähteet == * Hugo Dietsche Bio, Stats and Results Olympics at Sports-Reference.com * Dietsche, Hugo (SUI) International Wrestling Database === Viitteet === Luokka:Sveitsiläiset kreikkalais-roomalaisen tyylin painijat Luokka:Sveitsiläiset olympiamitalistit Luokka:Vuonna 1963 syntyneet Luokka:Elävät henkilöt
Cookinsaarten jalkapallomaajoukkue

Cookinsaarten jalkapallomaajoukkue edustaa Cookinsaaria jalkapallon kansainvälisissä maaotteluissa. Se on eräs maailman huonoiten menestyneistä maajoukkueista. 17. heinäkuuta 2014 julkaistulla FIFA:n rankinglistalla joukkueen sijoitus oli 206. Joukkueen takana oli vain kolme joukkuetta.http://www.fifa.com/worldranking/rankingtable/index.html# . Joukkue ei ole koskaan selviytynyt maailmanmestaruuskilpailujen lopputurnaukseen. Oseanian mestaruusturnauksessa se on pelannut kahdesti (1998 ja 2000), mutta jäi molemmilla kerroilla ensimmäiselle kierrokselle. Eteläisen Tyynenmeren kisoihin, joka viimeksi toimi sekä Oseanian mestaruuskilpailujen karsintana että MM-karsintojen esiturnauksena, se on osallistunut kolmesti (1971, 2000 ja 2007), mutta joka kerralla taival katkesi alkulohkoon.http://www.rsssf.com/tablesc/cook-intres.html Cookinsaaret ei ole itsenäinen valtio, vaan virallisesti Uuden-Seelannin itsehallintoalue, eikä sillä ole varsinaista kansalaisuutta tai kansalaisilla passeja. Joukkueessa pelaa pääasiassa Uuden-Seelannin kansalaisiahttp://www.sportingpulse.com/assoc_page.cgi?c=2-3567-0-0-0&sID;=45925 . ==Joukkueen pelaajat Etelä-Tyynenmeren kisoissa 2007== *Abraham Jim *Adrian Joseph Tungane Shepherd *Albert Vaeruarangi Oti *Anonga Nardu Tisam *Augusty Tihoni Bartillard *Bill Temana Tangapiri *Daniel Gene Murray *David Angene *Edward Kino Drollett *Edward Wilfrid Brogan *Eugiene Christopher Tatuava *Geoffrey Joseph Strickland *Grover Harmon *John Pareanga *John Michael Quijano *Kristopher Ru Tetokorangi Williamson *Mana Mokoroa *Miitamariki Joseph *Nathan Tisam *Ngatamaine Taratoa Sila *Ngatokotoru Oriminga *Ngatuangane Tangimetua *Paavo Mustonen *Papa-Lee Ponini *Paul Branden Taura *Paul-Luiz Van Eijk *Remi Tuavera Desmond Wearing *Romeo Vaine Keu *Ruatoto Henry *Stephen Peter Kao Cuthers *Stephen Vivian Marama Willis *Teariivahine Henry *Teariki Mateariki *Thomas Le Mouton *Tony Lloyd Jamieson *Tuka Geongsa Tisam == Lähteet == ==Aiheesta muualla== * Cookinsaaret OFC:n sivuilla Luokka:Jalkapallomaajoukkueet Luokka:Cookinsaarten jalkapallo
Tengiz Tedoradze

Tengiz Tedoradze (s. 5. heinäkuuta 1967) on georgialainen entinen kreikkalais- roomalaisen tyylin painija. Tedoradze saavutti ensimmäisen arvokisamitalinsa vuoden 1993 EM-kilpailuissa 100 kilon sarjasta sijoituttuaan pronssille. Saman vuoden MM-kilpailuissa hän saavutti niin ikään pronssia, mutta tällä kertaa 90 kilon sarjasta. Seuraavina vuosina hänen arvokisasijoituksen 90 kilon sarjassa olivat neljästoista sija MM-kisoissa 1994, kahdeksas MM-kisoissa 1995 sekä kahdeksastoista EM-kilpailuissa 1996. 1994 EM-kilpailuissa hän oli seitsemäs 100 kilon sarjassa. Tedoradze painoi 95 kg ja oli 190 cm pitkä. Häntä valmensi Djoni Rehviašvili. Seuratasolla kotimaassaan Georgiassa hän edusti Profsojus Batumi -seuraa. == Lähteet == * FILA:n tietokanta Luokka:Georgialaiset kreikkalais-roomalaisen tyylin painijat Luokka:Vuonna 1967 syntyneet Luokka:Elävät henkilöt
Attila Levin

Attila Sheriff Alexander Levin (s. 8. marraskuuta 1976 Tukholma, Ruotsi) on ruotsalainen raskaansarjan nyrkkeilijä. Amatööriurallaan Levin pääsi vuoden 1996 olympialaisiin, joissa hän hävisi puolivälierissä Volodymyr Klytškolle. Hän siirtyi ammattilaiseksi vuonna 1997, ja voitti ensimmäiset 14 otteluaan. Hän hävisi Nikolai Valueville keskeytyksellä 3 erässä. Levin kohtasi Robert Heleniuksen EU-titteliottelussa Hartwall Areenalla Helsingissä marraskuun lopussa 2010. Levin hävisi ottelun teknisellä tyrmäyksellä ottelun toisessa erässä. Attila Levin tunnetaan lempinimellä The Hun (suom. "hunni"). Lempinimi viittaa hunnipäällikkö Attilaan. ==Lähteet== == Aiheesta muualla == *http://www.boxrec.com/list_bouts.php?human_id=014165&cat;=boxer Luokka:Ruotsalaiset nyrkkeilijät Luokka:Vuonna 1976 syntyneet Luokka:Elävät henkilöt
Jean-François Bergeron

Jean-François Bergeron (s. 26. heinäkuuta 1973 Saint-Jérôme, Québec, Kanada) on kanadalainen nyrkkeilijä. Hän edusti maataan vuoden 1996 olympialaisissa Atlantassa. == Amatööriura == Amatöörinä Bergeron voitti Kanadan mestaruuden viisi kertaa, ja neljä kertaa hän voitti kansainvälisiä kilpailuja voittaen muun muassa Paolo Vidozin ja Michael Sprottin. Bergeronin amatööriuran saldo oli 70 voittoa ja 15 tappiota. == Ammattiura == Bergeron tunnetaan parhaiten otteluistaan Darroll Wilsonin kanssa (Wilson on tyrmännyt Shannon Briggsin) ja kamppailustaan Steve Panellin kanssa. Vuonna 2007 Bergeron kohtasi Nikolai Valujevin, mutta hävisi 12-eräisen koitoksen pistein. == Kehän ulkopuolella == Kehän ulkopuolella Bergeron on ollut muun muassa kommentaattorina sekä Vitali Klytškon sparraajana. == Aiheesta muualla == *boxrec.com Luokka:Kanadalaiset nyrkkeilijät Luokka:Vuonna 1973 syntyneet Luokka:Elävät henkilöt
Jang Miran

Jang Miran (s. 9. lokakuuta 1983) on eteläkorealainen painonnostaja. Hän kilpailee yli 75 kilogramman painoluokassa. Jang voitti olympiakultaa 2008 Pekingin olympialaisissa. Neljä vuotta aikaisemmin Ateenan olympialaisissa hän sijoittui hopealle. MM-mitaleita hänellä on yhteensä yhdeksän kappaletta. Pekingin olympialaisissa Jang teki maailmanennätykset sekä tempauksessa (140), työnnössä (186) että yhteistuloksessa (326). Hän on 171 senttimetriä pitkä ja painaa 125 kilogrammaa. Hän asuu Wŏnjussa. ==Aikuisten arvokisamitalit== * Kesäolympialaiset 2008: kultaa yhteistuloksella 326 kg * Kesäolympialaiset 2004: hopeaa yhteistuloksella 302,5 kg * Chiang Main MM-kisat 2007: kultaa: työntö (181) ja yhteistulos (319), hopeaa: tempaus (138) * Santo Domingon MM- kisat 2006: kultaa: työntö (179) ja yhteistulos (314), hopeaa: tempaus (135) * Dohan MM-kisat 2005: kultaa: työntö (172) ja yhteistulos (300), hopeaa: tempaus (128) * Dohan Aasian-mestaruuskilpailut 2006: kultaa: työntö (178), hopeaa: tempaus (138) ja yhteistulos (313) ==Lähteet== * Henkilökuva Pekingin olympialaisten sivuilla * Jang Mi Ran Leipzigin yliopiston painitietokannassa Luokka:Eteläkorealaiset painonnostajat Luokka:Eteläkorealaiset olympiavoittajat Luokka:Vuonna 1983 syntyneet Luokka:Elävät henkilöt
Gary Hall Jr.

Gary Wayne Hall Jr. (s. 26. syyskuuta 1974 Cincinnati, Ohio) on yhdysvaltalainen uimari ja olympiavoittaja. Hän on kymmenkertainen olympiamitalisti, joista viisi on kultaista. Myös hänen isänsä Gary Hall Sr. on uinnin olympiamitalisti. Hall aloitti uintiuransa 15-vuotiaana vuonna 1989. Hän kehittyi nopeasti, ja ensimmäisissä aikuisten kansainvälisissä arvokilpailuissaan, pitkän radan MM-kilpailuissa Roomassa syksyllä 1994 Hall voitti heti kaksi kultaa ja kaksi hopeaa. Kullat tulivat 4 × 100 metrin seka- ja vapaauintiviesteistä, ja hopeat 50 ja 100 metrin vapaauinneista. Henkilökohtaisilla matkoilla hän hävisi ainoastaan Venäjän Aleksandr Popoville, josta tuli yksi hänen suurimmista kilpakumppaneistaan. Vuoden 1996 kesäolympialaisissa Atlantassa Hall voitti täsmälleen samat mitalit kuin Roomassakin, häviten jälleen vain Popoville. MM-kilpailuissa 1998 Perthissä Hall voitti kultaa 4 × 100 metrin vapaauintiviestistä sekä hopeaa sekauintiviestistä. Samana vuonna Hall kärähti marihuanan käytöstä ja sai siitä vuoden mittaisen kilpailukiellon. Vuonna 1999 Hallilla diagnosoitiin diabetes, jonka jälkeen hän piti pienen harjoittelutauon. Hall palasi kilpa- altaisiin vuonna 2000, kun hän osallistui Yhdysvaltain olympiakarsintoihin. Hän selvitti tiensä Sydneyyn melko helposti ollen 100 metrin vapaauinnissa toinen ja 50 metrillä ensimmäinen. Itse olympialaisissa Hall jatkoi menestystään. Hän voitti 50 metrin vapaauinnin samalla ajalla joukkuetoverinsa Anthony Ervinin kanssa. Toisen kultansa Hall sai 4 × 100 metrin sekauintiviestistä. Lisäksi hän otti hopeaa 4 × 100 metrin vapaauintiviestistä ja pronssia 100 metrin vapaauinnista. Vuonna 2004 Ateenan kesäolympialaisissa Hall kruunasi uransa ottamalla toisen kultansa 50 metrin vapaauinnissa. Lisäksi hän sai pronssia 4 × 100 metrin vapaauintiviestistä. Hall yritti vielä päästä mukaan vuoden 2008 kesäolympialaisiin Pekingiin, mutta epäonnistui maansa olympiakarsinnoissa ja jäi 50 metrin vapaauinnissa neljänneksi. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1974 syntyneet Luokka:Elävät henkilöt
Ion Alexe

Ion Alexe (s. 25. heinäkuuta 1946 Cornu, Romania) on romanialainen raskaansarjan nyrkkeilijä. Alexe saavutti hopeamitalin vuoden 1972 kesäolympialaisissa Münchenissä, Länsi-Saksassa.Ion Alexe sports-reference.com Loppuottelussa häntä vastassa olisi ollut kuubalainen Teofilo Stevenson, mutta Alexe joutui luovuttamaan ottelun välierässä murtuneen peukalonsa takia. == Lähteet == Luokka:Romanialaiset nyrkkeilijät Luokka:Romanialaiset olympiamitalistit Luokka:Vuonna 1946 syntyneet Luokka:Elävät henkilöt